Herlev kommune

att.: Plan & Byg - email: byplan@herlev.dk

Herlev Bygade 90

2730 Herlev

**Vedr. Indsigelse til forslag for LOKALPLAN 96 og TILLÆG 12 - Høringsfrist d. 28.09.2018**

**Undertegnede er modstander af boligbebyggelse på Herlev Byskole afd. Engs arealer, uanset den foretagne udmatrikulering af en del af arealet.**

**Skolens oprindelige arealer skal anvendes til børne- og rekreative formål.**

**Begrundelser:**

* Ind- og udkørsel fra boligbyggeriet skal foregå i bunden af Engløbet, hvor indskolingen for få år siden flyttede i nye bygninger fra træbarakkerne og P-problemer ved Kærlundevej. Pt giver alene indskolingen kø for beboerne, der har deres udkørsel fra blokkene overfor.
* 104 boliger med 1-2 biler giver mere trafik på hele skolevejen (Engløbet/ Kærlundevej/ Sønderlundvej).
* Der bliver ikke plads til busserne for den ugentlige svømmeundervisning og andre udflugter (pt. vendes rundt på asfaltbanen/ P-pladsen).
* Der bliver færre offentlige P-pladser til forældre samt deltagerne på aftenskolehold, gymnastikhold og Banko-spil (pt. anvendes asfaltpladsen).
* Eleverne får meget mindre udendørsplads til at boltre sig på - som de skal i flg. skolereformen!
* Alle nye og eksisterende beboere - voksne og børn - syd for Frederikssundsvej til kommunegrænsen får mindre grønt friareal i nærområdet til rekreative formål i dagligdagen.
* Der kommer flere elever fra boligerne på Glødelampen, på Fatningen og evt. nye fremtidige boliger langs Hørkær og andre steder i erhvervskvarteret.
* En fremtidig udvidelse af skolen vil blive umuliggjort ved en boligbebyggelse på friarealet.
* Oprindeligt var asfaltpladsen beregnet til skolens udvidelse (en teatersal). Det har efterfølgende været anvendt til boldbane og skøjtebane. Det kunne istedet anvendes til en bygning med børneinstitution, nær ved indskolingen. Det er ofte de samme forældre, der skal aflevere og hente både småbørn og indskolingsbørn.
* Der planlægges en gangtunnel i forlængelse af Engløbet under S-banen. Når dette sker, vil det gavne skolebørn og nye beboere syd for banen, der er gående til skolen og til det nærmeste grønne friareal - også som udflugt og leg i fritiden.
* Statens Institut for Folkesundhed, Nordeafonden, DGI mfl. anbefaler at kommunerne udnytter og opdaterer de grønne nærområder, så flere får mulighed for at motionere og afstresse i naturen, til gavn for borgernes trivsel i hverdagen.
* Resten af friarealet mod syd burde nytænkes og anvendes til en lille nær-bypark med beplantning og motionsredskaber (der kunne evt. søges fonde?). Det ville blive et aktiv for området.

Venlig hilsen

Navn:

Adr. :

Email:

Mobil: